पाएं अपने शहर की ताज़ा ख़बरें और फ्री ई-पेपरडाउनलोड करें
इन दिनों नगर की सफाई व्यवस्था चरमरा गई है। कोरोना महामारी एवं लॉकडाउन के चलते नगरवासी घरों में कैद हैं। ऐसे में लोग बदबू से परेशानी उठा रहे हैं। नगर के वार्ड क्रमांक 14 में रहवासियों को रहना दूभर हो गया है। वार्ड की मोन्नत गली, मुख्य मार्ग, घोरघाटी, पीछेवाला कहार मोहल्ला, पटेल गली में नालियां चोक हैं। आसपास कचरा पड़ा हुआ है।
नालियों से बदबू आ रही है। यहां पिछले कई दिनों से सफाईकर्मी नहीं आए हैं। नालियां चोक व टूटी होने से गंदा पानी सड़क पर बह रहा है। यही हाल नगर के वार्ड क्रमांक 13 राम मोहल्ला एवं राजापुरा के भी है। जहां पूरे वार्ड में दोनों तरफ बनी हुई नालियों की सफाई कई दिनों से नहीं हुई है। गंदा पानी सड़क पर बह रहा है।
नदी किनारे के आसपास सहित मेला ग्राउंड रोड के रहवासियों का गंदगी, मच्छर और बदबू के कारण परेशानी हो रही है। रहवासियों का कहना है कि सीएमओ मनोज कुमार शर्मा द्वारा कभी भी वार्ड का भ्रमण नहीं किया जाता है। इस कारण सफाईकर्मी भी इस ओर आने में दिलचस्पी नहीं दिखाते। वहीं मामले में नप सीएमओ मनोज कुमार शर्मा बोले कि आप के माध्यम से मुझे जानकारी मिली है जल्द सफाई करवाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn